Mormoņi

Mormoņi ir pieņemts vispārinošs apzīmējums mormonisma locekļiem. Nereti ar mormoņiem saprot tieši Pēdējo dienu svēto Jēzus Kristus baznīcas locekļus. Apzīmējums atvasināts no viņu svēto rakstu Mormona grāmatas nosaukuma. Par mormoņiem plašā publikā tiek sauktas arī mazākas reliģiskas organizācijas, kas ir atšķēlušās no Pēdējo dienu svēto Jēzus Kristus baznīcas. Pasaulē ir pazīstamas vairāk nekā 20 aktīvas reliģiskas organizācijas, kuras atšķēlās no Pēdējo dienu Svētās Jēzus Kristus baznīcas pēc tās pirmā līdera Džozefa Smita nāves, piemēram, Fundamentālistu PDS baznīca. Pastāv maldīgs uzskats, ka mormoņi piekopj daudzsievību, tomēr Pēdējo dienu svēto Jēzus Kristus baznīcas locekļi ar daudzsievību vairs nenodarbojas - 1890. gadā tajā laikā esošais baznīcas prezidents Vilfords Vudrafs aicināja PDS baznīcas locekļus ievērot ASV likumus un vairs nepiekopt daudzsievību kā neatbilstošu pašreizējai situācijai, 1904. gadā daudzsievība  Pēdējo dienu svēto Jēzus Kristus baznīcā tika stingri aizliegta un fundamentālistu grupas, kas to joprojām turpina piekopt, nav saistītas ar šo baznīcu, lai gan apmēram trešdaļa ASV iedzīvotāju uzskata, ka tās joprojām ir vienotas. Lielākajai mormoņu denominācijai, Pēdējo dienu svēto Jēzus Kristus baznīcai, globāli pieder aptuveni 17,500,000 locekļu. Latvijas Pēdējo dienu svēto Jēzus Kristus baznīcas atzaram pieder aptuveni 1,200 locekļu. Atsevišķi Pēdējo dienu svēto Jēzus Kristus baznīcas dievnami Latvijā ir Rīgā, Liepājā, Daugavpilī.

Plašā vārda "mormoņi" lietošana sabiedrībā radījusi situāciju, ka paši baznīcas locekļi ir sākuši sevi identificēt kā mormoņus. Pēdējo dienu svēto Jēzus Kristus baznīcas līderi ir izskaidrojuši, ka šis nosaukums ir pieņemams baznīcas locekļiem vēsturiskā kontekstā, bet, saskaņā ar Mormona Grāmatas mācīto (500.-501. lpp, 1. - 12. panti), pati baznīca nav kāda cilvēka, Mormona, baznīca, nedz arī cilvēku grupas, mormoņu, baznīca, bet ir paša Tā Kunga Jēzus Kristus Baznīca, un tāpēc tā ir jānosauc Jēzus Kristus vārdā tāpēc šīs baznīcas locekļi dod priekšroku garākam nosaukumam: "Pēdējo Dienu Svēto Jēzus Kristus Baznīca."M. Russel Ballard, The Importance of a Name Vārda (Nosaukuma) nozīmīgums , General Conference, October 2011  

 Atsauces 

 Literatūra 
 Mormona Grāmata: vēl viena liecība par Jēzu Kristu  - latviešu valodā - var lejupielādēt šeit , vai arī pasūtīt bezmaksas eksemplāru .
 Marks Tvens. Mormoņi (no grāmatas "Bez ceļasomas"). / Vēstules no Zemes. - Latvijas valsts izdevniecība: Rīga, 1964., 220.-239.lpp.

 Ārējās saites 

 Pēdējo Dienu Svēto Jēzus Kristus Baznīcas mācības un cilvēki Mormon.org
 Pēdējo dienu svēto Jēzus Kristus baznīca (Laterr Day-s Saints -LDS)
 jezuskristusbaznica.lv
 "Official website of The Church of Jesus Christ of Latter-day Saints (Mormons). Find messages of Christ to uplift your soul and invite the Spirit". Resurs angļu valodā

Mormoni
Kategorija:Etnoreliģiskas grupas